<classify> WAZIRI wa Nishati, Dk Medard Kalemani ameitaka bodi mpya ya wakurugenzi wa Wakala wa Usambazaji Umeme Vijijini REA, kusimamia vizuri fedha zinazopelekwa.Pia ameitaka kuhakikisha inatekeleza majukumu ya kusambaza umeme nchini.Amesema hayo wakati akizindua bodi mpya jijini Dodoma. Kalemani alisema wanatakiwa kusimamia fedha zinazopelekwa na serikali kwa wakala huo ili kuhakikisha umeme unawafikia vijiji na vitongoji vyote nchini.Dk Kalemani alisema wanatakiwa kusimamia fedha hizo ili zilete tija kwa kusambaza umeme katika maeneo mbalimbali na kufanyia kazi iliyokusudiwa na serikali ya kuwafikishia wananchi umeme.Alisema aliamua kuvunja bodi ya zamani Novemba 12, mwaka jana, kutokana na bodi hiyo kushindwa kutekeleza majukumu yake na kusimamia kusimamia taasisi zilizo chini yake.Alisema pia alivunja bodi hiyo kutokana na kushindwa kutatua migogoro mbalimbali isiyoisha, iliyohusisha wafanyakazi wa wakala na bodi huo, badala yake ilikuwa ndio chanzo cha migogoro mbalimbali.Alisema bodi hiyo mpya inatakiwa kusimamia kwa weledi kazi za kusambaza umeme nchini, ambalo ndilo jukumu lake kuu ili kufikia lengo la serikali la kuhakikisha vijiji vyote nchini na vitongoji vinapata umeme.Alisema wanatakiwa kusimamia REA III mzunguko wa kwanza, ambao unatakiwa kumalizika Juni mwaka huu, kwa kuhakikisha vijiji na vitongoji vinakuwa na umeme.Dk Kalemani alisema wanatakiwa kwenda kusimamia REA III mzunguko wa pili, utakaonza Julai hadi Juni 2020 ili kuhakikisha vitongoji vilivyobaki na taaasisi mbalimbali, mfano visima vya maji vinapata umeme ili kusaidia taasisi hizo kujenga Tanzania ya viwanda.Alisema umeme wa REA unatakiwa kuwa kichocheo na wao wanatakiwa kuusambaza kwenye taasisi mbalimbali nchini ili kufikia azima ya serikali ya kuwa nchi ya viwanda na kufikia uchumi wa kati 2025.Alisema pia bodi hiyo mpya inatakiwa kusimamia sheria, hivyo alimkabidhi Mwenyekiti wa Bodi ya Wakurugenzi wa REA, Michael Nyagoga kitabu cha sheria za wakala huo ili akazisimamie vizuri.Dk Kalemani alimpongeza Rais John Magufuli kumteua Mwenyekiti wa Bodi ya wakurugenzi wa REA na ndani ya muda mfupi ameteua wajumbe wa bodi, ambao wanatakiwa kuchapa kazi kuliko wajumbe wa bodi iliyovunjwa.Mkakati wa serikali ya awamu ya tano ni kuhakikisha vijiji, vitongoji na taasisi mbalimbali zinafikiwa na umeme ifikapo 2020 ili kuwaletea wananchi  <topic>: kitaifa 